cyanic-selkie/wikianc huggingface dataset:
கணாதரர்
சமணச் சங்கங்கள் ஒவ்வொன்றும் கணங்கள் எனும் கணாதரர் தலைமையின் கீழ் இயங்குகிறது.
ஒடிசா மாநிலத்தின் மயூர்பஞ்சு மாவட்டத்தில் தீர்த்தங்கரர்கள் மற்றும் கணாதரர்களின் சிற்பங்கள் 20-ஆம் நூற்றாண்டில் கண்டெடுக்கப்பட்டுள்ளது.
கணாதரர் விருசப சென்
சமண சமயத்தின் முதல் தீர்த்தங்கரரான மன்னர் ரிசபதேவரின் தலைமை மாணாக்கர் விருசப சென் ஆவார். ரிசபதேவரின் மறைவால், அவரது பட்டத்து மகன் சக்ரவர்த்தி பரதன் மிகவும் சோகத்தில் ஆழ்ந்தார். காணப்பட்டார். விருசப சென் பரதனுக்கு ஆறுதல் கூறினார். பின் பரதன் தன்னிலை அடைந்து கணாதரர் விருசப சென்னின் கால்களைத் தொட்டு வணங்கி இராச்சியத்தை ஆளத் தொடங்கினார்.
மேற்கோள்கள்
பகுப்பு:சைனம்
விருத்தி (யோகம்)
சமசுக்கிருத மொழியில் வ்ரித்தி (Vriddhi) என்பது வளர்ச்சி அடைதல், பெருகுதல் என்னும் பொருள் கொண்டது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் புதன். ஆட்சித் தேவதை சூரியன்.
வெளியிணைப்புக்கள்
பகுப்பு:பஞ்சாங்கம் பகுப்பு:சோதிடம்
பேட்சன் கனசதுரம்
பேட்சன் கனசதுரம் (Bateson's cube) என்பது இலண்டன் விலங்கியல் கழ்கத்தின் தலைவரும் பேராசிரியருமானா பேட்ரிக் பேட்சன் உருவாக்கிய விலங்குகளுக்கான செலவு- பயன் பகுப்பாய்வு மாதிரியாகும். பேட்சன் கன சதுரம் மூன்று அடிப்படைகள் மூலம் ஆராய்ச்சியை மதிப்பீடு செய்கிறது:
இந்த மூன்று அடிப்படைத் தேவைகளை பூர்த்தி செய்யாத ஆராய்ச்சிகள், விலங்குகள் (அறிவியல் நடைமுறைகள்) சட்டம் 1986 க்கு இணங்க, அங்கீகரிக்கப்படவோ அல்லது மேற்கொள்ளவோ கூடாது என்று பேட்சன் ஆலோசனை தெரிவித்துள்ளார். இது வர்த்தக பரிமாற்றத்திற்கு உகந்த முறையான மாதிரிகள் அல்ல, மாறாக சட்ட முடிவுகளை எடுப்பதற்கான கருவியாகும், ஏனெனில் மூன்று அச்சுகளும் பொது நாணயத்தில் இல்லை. மூன்றாவதாக உள்ள அளவுகோலான  மருத்துவ நன்மையும் அத்தியாவசியமாக இருக்க வேண்டிய அவசியமில்லை, ஆனால் ஒரு பரந்த  பயன்பாடாக இருக்கலாம்
மேற்கோள்கள்
.
பகுப்பு:உயிரியல்
சென்னக்குப்பம் ஊராட்சி
சென்னக்குப்பம் ஊராட்சி (Sennakkuppam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள குன்றத்தூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1497 ஆகும். இவர்களில் பெண்கள் 746 பேரும் ஆண்கள் 751 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அனந்தபுரம் தண்டாயுதபாணி கோயில்
அனந்தபுரம் தண்டாயுதபாணி கோயில் தமிழ்நாட்டில் விழுப்புரம் மாவட்டம், அனந்தபுரம் என்னும் ஊரில் அமைந்துள்ள முருகன் கோயிலாகும்.
கோயில் அமைப்பு
இக்கோயிலில் தண்டாயுதபாணிசுவாமி சன்னதியும், வினாயர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. [[தை மாதம்]] தைப்பூசம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தொல்காப்பியம் இடையியல் செய்திகள்
தொல்காப்பியம் தமிழின் மொழியியலைக் கூறும் நூல். இது எழுத்து, சொல், பொருள் என்று மூன்று அதிகாரங்களாகப் பிரிக்கப்பட்டுள்ளது. ஒவ் வோர் அதிகாரமும் ஒன்பது ஒன்பது இயல்களாகப் பிரிக்கப்பட்டுள்ளன.
தொல்காப்பியம் இடையியல் நூற்பா
இடைச்சொல் விளக்கம்
இடையியல் தொல்காப்பியச் சொல்லதிகாரத்தில் ஏழாவது இயலாக அமைந்துள்ளது.
இடைச்சொல் - தொல்காப்பியர் விளக்கம்
இடைச்சொல் பற்றிய விளக்கங்கள் இவ்வியலின் முதல் இரு நூற்பாக்களில் கூறப்பட்டுள்ளன.
கருவிநூல்
பகுப்பு:தொல்காப்பியம் பகுப்பு:சொல்லிலக்கணம்
ரச்சேல் ராய்
thumb|பிப்ரவரி 2005 இல் ராய்ரேச்சல் ஐரீன் ராய் (Rachel Irene Roy பிறப்பு ஜனவரி 15, 1974) ஓர் அமெரிக்க ஆடை வடிவமைப்பாளர் ஆவார்.
ஆரம்பகால வாழ்க்கை மற்றும் கல்வி
ராய் கலிபோர்னியாவின் சான் பெர்னார்டினோ கவுண்டியில் மற்றும் கலிபோர்னியாவின் ஏழாவது நாள் வருகை சபையின் உறுப்பினராக வளர்ந்தார். கடலோர உயர்நிலைப் பள்ளியில் பட்டம் பெற்றார். அவரது சகோதரர் ராஜேந்திர ராய் நியூயார்க்கில் உள்ள நவீன கலை அருங்காட்சியகத்தின் தலைமைத் திரைப்பட கண்காணிப்பாளராக உள்ளார். ராயின் தாய் டச்சுக்காரர் மற்றும் அவரது தந்தை சென்னையில் பிறந்த தந்தை வங்காள இந்தியர் ஆவார். ராய் கொலம்பியா யூனியன் கல்லூரியில் சேர்ந்தார். தற்போது இது வாஷிங்டன் அட்வெண்டிஸ்ட் பல்கலைக்கழகம் என்று அழைக்கப்படுகிறது. பின்னர் இவர் நியூயார்க் சென்று அலமாரி ஒப்பனையாளராகப் பணியாற்றினார்.
தொழில் வாழ்க்கை
ரோகாவேரில், அவர் பெண்கள் மற்றும் குழந்தைகள் பிரிவுகளின் படைப்பு இயக்குனராக பதவி உயர்வு பெற்றார் மற்றும் அவரது வருங்கால கணவர் டாமன் டாசை அங்கு சந்தித்தார். 2004 ஆம் ஆண்டில், ராய் அலங்கார சேகரிப்பை அறிமுகப்படுத்தினார்.
2006 ஆம் ஆண்டின் தொடக்கத்தில், ராய் அமெரிக்க அலங்காரத் தொழிலில் இவரது பங்களிப்புக்காக பாலிவுட் தொழில் விருதைப் பெற்றார். 2007 ஆம் ஆண்டில், ராய் அமெரிக்காவின் அலங்கார ஆடை வடிவமைப்பாளர் குழுவில் சேர்க்கப்பட்டார். ஜூன் 2008 இல், ஜோன்ஸ் ஆப்பரல் குழு ரேச்சல் ராய் நிறுவனத்துடன் ஒரு கூட்டு முயற்சியை உருவாக்கியது.
டீன் வோக்கில் இவரது பங்களிப்பிற்காக பரவலாக அங்கீகாரம் பெற்றார். இதன் 2009 ஆண்டு ஏப்ரல் மாத பதிப்பில் ஹவ் டூ எனும் தலைப்பில் ஒரு கொசுவட்டையினை வித்தியாசமாக வடிவமைத்துக் காட்டினார்.
ஆகஸ்ட் 2009 இல், ராய் ரேச்சல் ரேச்சல் ராய் சேகரிப்பைத் தொடங்கினார், இது விளையாட்டு ஆடைகள், காலணிகள் மற்றும் ஆபரணங்களின் மலிவு பரவல் வரிசையினைக் கொண்டதாக இருந்தது."ரேச்சல் ரேச்சல் ராய்" சிட்டைப் பொருட்கள் அமெரிக்காவில் மேசி மற்றும் கனடாவில் உள்ள பேவில் பிரத்தியேகமாக கிடைக்கிறது. 2009 கோடையில், ராய் மற்றும் கிராமி விருது பெற்ற பிரித்தானிய பரப்பிசைப் பாடகி எஸ்டெல்லே, ராய்ஸ் டுவிட்டர் மூலம் தங்கள் ஒத்துழைப்பை ஸ்பிரிங் 2010 ரேச்சல் ரேச்சல் ராய் சேகரிப்பிற்கான நகைகளை வழங்குவதாக அறிவித்தனர்.
பிரபல வாடிக்கையாளர்கள்
வாடிக்கையாளர்களில் மிஷெல் ஒபாமா, டயான் சாயர், கேட் ஹட்சன், ஜெனிபர் கார்னர், கிம் கர்தாஷியன், இமான், லூசி லியு, ஷரோன் ஸ்டோன், டைரா பேங்க்ஸ், வெண்டி வில்லியம்ஸ் மற்றும் பெனலோப் க்ரூஸ் ஆகியோர் அடங்குவர்.
தனிப்பட்ட வாழ்க்கை
ரேச்சல் ராய் மற்றும் டாமன் டாசு 2004 ஆம் ஆண்டின் பிற்பகுதியில் அல்லது 2005 ஆம் ஆண்டின் முற்பகுதியில் திருமணம் செய்துகொண்டனர் இந்தத் தம்பதியினருக்கு இரண்டு மகள்கள் உள்ளனர். அவர் 2009 இல் திருமண முறிவு கோரினார். ஏப்ரல் 2015 இல், ராய் இரு மகள்களுக்கும் தனி காவலாக வழங்கவேண்டும் என தீர்ப்பளிக்கப்பட்டது. டசுக்கு எதிரான பாதுகாப்பு உத்தரவை அவர் தாக்கல் செய்தார். ராய் மற்றும் அவரது மகள்களுக்கு டாசுக்கு எதிராக மூன்று வருட தடை உத்தரவை நீதிமன்றம் வழங்கியது. பல நாட்களுக்குப் பிறகு, டாஷ் ரச்சேல் ராய் மீது வழக்குத் தொடர்ந்தார், அவர்கள் திருமணத்தின் போது அவர்கள் நிறுவிய அலங்கார நிறுவனமான ராயல் எட்டேனியா தொடர்பான நம்பகமான கடமைகள் மற்றும் பிற கோரிக்கைகளை மீறியதாகக் குற்றம் சாட்டினார்.
சான்றுகள்
பகுப்பு:இந்திய அமெரிக்கப் பெண் தொழிலதிபர்கள் பகுப்பு:வாழும் நபர்கள் பகுப்பு:1974 பிறப்புகள்
மழை மறைவு பிரதேசம்
மழை மறைவு பிரதேசம் (rain shadow) என்பது பருவக் காற்றால் அடித்து வரப்படும் மழை மேகங்களை உயர்ந்த, நீண்ட மலைத்தொடர்கள் மறைத்து தடுத்து நிற்பதால், மலைகளுக்குப் பின்புறமுள்ள பிரதேசங்களுக்கு மழை மேகங்கள் செல்ல வழியின்றி போதுமான மழைப் பொழிவு பெறுவதில்லை. எனவே அப்பிரதேசங்களை மழை மறைவு பிரதேசங்கள் என அழைப்பர்.
இந்தியத் துணை கண்டத்தில்
பருவக் காற்றால் அடித்து வரப்படும் மழை மேகங்களை திபெத் பகுதிக்கு செல்ல விடாமல் நீண்டு, படர்ந்த இமயமலைத் தொடர்கள் தடுத்து நிறுத்தி விடுவதால், திபெத் மழை மறைவு பிரதேசமாகி, தேவையான மழைப் பொழிவின்றி வறண்ட நிலமாக காட்சியளிக்கிறது.
தமிழ்நாட்டில்
தென்மேற்கு பருவக் காற்று காலத்தில், அரபுக்கடலிருந்து கிளம்பும் மழை மேகங்களை, மேற்கு தொடர்ச்சி மலைகள் தடுத்து நிறுத்தி விடுவதால், தமிழ்நாட்டின் திருப்பூர் மாவட்டம், மதுரை மாவட்டம் மற்றும் திருநெல்வேலி மாவட்டம் போன்ற பகுதிகளில் போதுமான தென்மேற்கு பருவ மழை பெற இயலாது, மழை மறைவு பிரதேசங்களாக உள்ளது.
வெளி இணைப்புகள்
பகுப்பு:நீரியல் பகுப்பு:வானிலையியல்
கூக்கூட்ட மருதஹள்ளி ஊராட்சி
கூக்கூட்ட மருதஹள்ளி ஊராட்சி (Kookkuttamarathuhalli Gram Panchayat), தமிழ்நாட்டின் தர்மபுரி மாவட்டத்தில் உள்ள பென்னாகரம் வட்டாரத்தில் அமைந்துள்ளது. இந்த ஊராட்சி, பெண்ணாகரம் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2275 ஆகும். இவர்களில் பெண்கள் 1077 பேரும் ஆண்கள் 1198 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருமண அறிக்கை
திருமண அறிக்கை அல்லது திருமண ஓலை அல்லது திருமண ஓலை எழுதுவது என்பது பல கிறித்தவ சபைகளில் மண ஒப்பந்தம் செய்த பின், திருமணம் செய்யும் மணமக்களின் குறிப்புகளை பொது அறிவிப்பாக வெளியிடுவதைக்குறிக்கும். இது கிறித்தவ ஆலயங்களிலோ, அல்லது சபையின் சுற்றறிக்கையிலோ வெளியிடப்படலாம். இப்பழக்கம் சட்ட முறைமைப்படி இங்கிலாந்து திருச்சபையில் இன்றும் திருமணம் செய்ய கட்டாயமானதாகும். கத்தோலிக்க திருச்சபையில் இப்பழக்கம் 1983க்குப்பின் கட்டாயமற்றதாக்கப்பட்டது. நீதியான உள்நாட்டு சட்டம், திருச்சபையின் சட்டம் ஆகியவற்றில் குறிப்பிடப்பட்டுள்ள செல்லாத்தன்மையுடைய திருமணங்களை தடுப்பதற்காக இது வழக்கில் வந்தது. முன்னரே திருமணமானவர்கள், கற்பு வாக்களித்தவர்கள், முழு ஒப்புதல் இல்லாமல் கட்டாயப்படுத்தி செய்யப்படும் திருமணம், இரத்த உறவுகளிக்கிடையேயான திருமணம் முதலியன செல்லாத்தன்மையுடையவை ஆகும்.
கத்தோலிக்க திருச்சபை
thumbnail|2007இல் இயற்றப்பட்ட திருமண அறிக்கை ஒன்று
முதன் முதலில் செல்லாத்தன்மையுடைய திருமணங்களை தடுப்பதற்காக இவ்வழக்கம் நான்காம் லாத்திரன் பொதுச்சங்கத்தின் ஆணையால் 1215ஆம் ஆண்டு வழக்கில் வந்தது. அதுவரை வெகு சில இடங்களிலேயே இப்பழக்கம் இருந்தது. கத்தோலிக்க திருச்சபையில் மரபுப்படி வாசக வேடையிலிருந்து திருமண ஓலை அறிவிக்கப்படும். 1983க்கு முன்னர் மணமக்கள் இருவரின் தாய் பங்குகளிலும் தொடர்ந்து மூன்று ஞாயிற்றுக்கிழமைகளிலோ அல்லது கடன் திருநாட்களிலோ வாசிக்கப்படும். 1983க்கு பின்வந்த திருச்சபைசட்டத்தில் திருமண அறிக்கை குறித்த விதிமுறைகளை வகுக்க ஒரு நாட்டின் ஆயர் பேரவைக்கு அதிகாரம் அளிக்கப்பட்டது. உலகமயமாக்கலால் திருமணம் இடையூறுகளை விசாரிக்க திருமண அறிக்கை பயனளிக்காததால் கத்தோலிக்க திருச்சபை, 1983இல் இவ்விதியினை நீக்கியது. எனினும், இந்தியா உட்பட பல நாடுகளில் ஆயர் பேரவையின் கட்டாயச் சட்டமாக இது இயற்றப்பட்டுள்ளது.
வழக்கங்கள்
மிகவும் நெருங்கிய உறவினரோடு பங்குத்தந்தையினை அனுகி மனமக்களின் பெற்றோர் தத்தம் பகுதியில் திருமண அறிக்கையினை பதிவு செய்வர். இப்பதிவில் திருமண செல்லும் தன்மையினை பாதிக்கும் எதுவும் இல்லை என உறுதிமொழி சான்றில் கையொப்பம் இடுவர். பின்னாட்களில் வரும் மூன்று ஞாயிற்றுக்கிழமைகளிலோ அல்லது கடன் திருநாட்களிலோ திருப்பலியின் போது வேதியரோ அல்லது பங்குகுருவோ இதனை அறிவிப்பர். இவ்வறிவிப்பு பின் வரும் வடிவில் இருக்கும்:
"<பங்கு பெயர்> பங்கினைச்சேர்ந்த <மணமகனின் பெற்றோர் பெயர்>இன் மகனாகிய <மணமகன் பெயர்>க்கும், <பங்கு பெயர்> பங்கினைச்சேர்ந்த <மணமகளின் பெற்றோர் பெயர்>இன் மகளாகிய <மணமகள் பெயர்>க்கும், திருமணம் ஒப்பந்தம் செய்யப்பட்டுள்ளது. இதில் ஏதேனும் தடையிருந்தால் பங்கு குருவுக்கு அறிவிப்பது ஒவ்வொருவரின் கடமையாகும்."
இந்தியா உட்பட சில இடங்களில் மூன்றாம் கால் இரத்த உறவுமுறையில் (மாமன் மகள்) திருமணம் செய்யவது வழக்கில் உள்ளது. அத்தகைய திருமணத்திற்கு ஆயரின் அனுமதி தேவை. அத்தகைய அனுமதி பெற்றிருப்பின் பின் வரும் சொற்றொடர் சேர்க்கப்படும்: "மூன்றாம் கால் இரத்த உறவு அனுமதி பெற்றது."
மேற்கோள்கள்
பகுப்பு:திருமண முறைகள் பகுப்பு:கிறித்தவ சட்டங்கள் பகுப்பு:கிறித்தவப் பொதுச்சட்டங்கள்
உயிரணுவியல்
பகுப்பு:உயிரணுவியல்
பூட்டான்-நேபாள உறவுகள்
பூட்டான்-நேபாள உறவுகள் (Bhutan–Nepal relations) என்பது பூட்டான் மற்றும் நேபாள நாடுகளுக்கிடையிலான இருதரப்பு உறவுகளைக் குறிக்கின்றன. 1983 இல் இவ்விரு நாடுகளுக்கிடையிலான உறவுகள் முறையாக நிறுவப்பட்டன. இந்த இரண்டு இமயமலைகளுக்கிடையேயுள்ள  நாடுகளும் கிட்டத்தட்ட நாலாபக்கமும் மலைகளால் சூழப்பட்ட நாடாகும்.
இந்த இரு நாடுகளையும் பிரிக்கக்கூடிய ஒரே இந்திய மாநிலம் சிக்கிம் ஆகும். இந்த இரு நாடுகளும் இந்தியாவையும் சீன மக்கள் குடியரசையும் எல்லைகளாகக் கொண்டுள்ளன. எனினும், பூட்டானிய அகதிகள் நெருக்கடி காரணமாக தற்பொழுது இரு நாட்டு உறவுகளும் சற்று பலவீனப்பட்டு உள்ளது.
நிலைமை
பூட்டான் மற்றும் நேபாளம் இமயமலையில் அமைந்த நாடுகளாகும். 2008 வரை நேபாளம் ஒரு முடியாட்சி நாடாகும். இரண்டு நாடுகளும் பிராந்திய ஒத்துழைப்புக்கான தெற்காசிய சங்கம் (சார்க்) அமைப்பில் நிறுவன உறுப்பு நாடுகளாகும். நேபாளம்-பூட்டான் நட்புறவு மற்றும் கலாச்சார சங்கம் 1969 ஆம் ஆண்டில்  இரு நாடுகளுக்கிடையே நல்லுறவுகளைப்  பேணுவதற்காக  காத்மாண்டுவில் நிறுவப்பட்டது.
1983 ஆம் ஆண்டில் இரு நாடுகளும்  முறையாக இராசாங்க உறவுகளை ஏற்படுத்திக்கொண்டுள்ளன. 1987 ஆம் ஆண்டில் நேபாளத்தில் நடைபெற்ற மூன்றாவது சார்க் மாநாட்டில் பூட்டான் மன்னர் ஜிக்மே சிங்கே வாங்சுக் கலந்து கொண்டார். 1988 ல் நடைபெற்ற சார்க் மாநாட்டில் கலந்து கொள்ள மறைந்த நேபாள மன்னர் பிதேந்திரா பூட்டானுக்கு சென்றார். சமீபத்தில், பூட்டான் பிரதமர் 2002 ல் நேபாளத்திற்கு  நல்லுறவினை மேம்படுத்தும் வகையில் சென்றார். 2015 ல் பூட்டான் பிரதமர் செரிங் டோப்கே சார்க் உச்சி மாநாட்டில் கலந்து கொள்ள நேபாளத்திற்கு சென்றார்.
அகதிகள் நெருக்கடி
மேற்குறிப்பட்டுள்ள அகதி முகாம்களில் மாவோயிஸ்டுகளுடன் தொடர்புடைய பல கிளர்ச்சி குழுக்களானது, 2008 ஆம் ஆண்டில் பூட்டானில் நாடாளுமன்றத் தேர்தல்களுக்கு முன் ஏற்பட்ட தொடர் குண்டு வெடிப்புகளுக்கு காரணமாக  இருந்ததாக  கூறப்படுகிறது. பலஆண்டுகளாகப் பேச்சுவார்த்தை முயற்சிகள் செய்தப் பின்னரும் எந்தவொரு விளைவையும் ஏற்படுத்த இயலவில்லை. முடிவில் பல்வேறு நாடுகள் குறிப்பாக அமெரிக்கா 60,000 அகதிகளை ஏற்றுக்கொள்வதற்கு ஒப்புக்கொண்டது.
வர்த்தகம்
இரண்டு நாடுகளுக்கும் இடையிலான வர்த்தக வளர்ச்சி அகதி நெருக்கடியால் பாதிக்கப்பட்டுள்ளது. அதில் 2008-09 ஆம் ஆண்டில் நேபாளத்துக்கு பூட்டானின் ஏற்றுமதி ரூ. 300 மில்லியன், நேபாளத்தின் பூட்டான் ஏற்றுமதிகள் ரூ. 200 மில்லியனாகும். 2004 ஆம் ஆண்டில், நேபாளம் மற்றும் பூட்டான் ஒரு ஒப்பந்தத்தில் கையெழுத்திட்டன. அதன்படி, நேபாளம் மற்றும் பூடான் இடையே விமானங்களின் எண்ணிக்கை அதிகரிக்கும் வகையில் பூட்டான் பாரோ மற்றும் நேபாள காத்மாண்டுவிற்கும் இடையே ஒரு  வாரத்திற்கு இரண்டு முறை விமானங்கள் என்பதிலிருந்து ஒரு வாரத்திற்கு  ஏழு விமானங்கள் என விமானப் போக்குவரத்து அதிகரிக்கப்பட்டுள்ளது.
இரண்டு நாடுகளின் வணிக  பிரதிநிதிகள் வருகை பரிமாற்றத்தின் மூலம், இரு நாடுகளும் சமீபத்தில் இணைச் செயலாளர் நிலையில் ஒரு வணிகக்கூட்டு ஒப்பந்தத்திற்கு பேச்சுவார்த்தைகள் நடத்தப்பட்டுள்ளது.
மேற்கோள்கள்
பகுப்பு:பூட்டான் அரசு பகுப்பு:நேபாள வரலாறு பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
திருவனந்தபுரம் மெயில்
திருவனந்தபுரம் மெயில் (Thiruvananthapuram Mail) நாள்தோறும் இயக்கப்படும் ஒரு அதிவேக விரைவுத் தொடருந்து ஆகும். இது கேரளா மாநிலத்தின் தலைநகரான திருவனந்தபுரத்திற்கும், தமிழ்நாட்டின் தலைநகரான சென்னைக்கும் இடையில் இயக்கப்படுகிறது. இந்திய ரயில்வேயின் கீழ் இயங்கும் தெற்கு ரயில்வேயின் முக்கியத் தொடருந்து சேவைகளுள் திருவனந்தபுரம் மெயிலும் ஒன்று. இது கோட்டயம் வழியே செயல்படுகிறது. இது இந்தியாவின் ஆறு முக்கிய நகரங்களை (திருவனந்தபுரம், கொல்லம், கொச்சி, திருச்சூர், கோயம்புத்தூர் மற்றும் சென்னை) இணைக்கிறது.
வரலாறு
திருவனந்தபுரம் மெயில் 1940 ஆம் ஆண்டு 19/20 என்ற வண்டி எண்ணுடன் சென்னை-கொச்சி துறைமுக முனையம் விரைவுவண்டியாக அறிமுகப்படுத்தப்பட்டது. ஆரம்பத்தில் சென்னைக்கும் கொச்சி துறைமுகத்துக்கும் இடையே செயல்பட்டு, பின்னர் சென்னை – கொச்சி துறைமுகம் மெயில் என்று பெயர் மாற்றம் செய்யப்பட்டு செயல்பட்டது. 1961 ஆம் ஆண்டு இந்த ரயில்சேவைக்கு டீசல் இன்ஜின் வழங்கப்பட்டது. திருவனந்தபுரம் சென்ட்ரல் ரயில்நிலையம் வரை கோட்டயம் வழியிலான தொடருந்து வழித்தடம் நீட்டிக்கப்பட்டதைத் தொடர்ந்து திருவனந்தபுரம் சென்ட்ரல் ரயில் நிலையம் வரை இதன் சேவை விரிவுபடுத்தப்பட்டது.
திரைப்படம்
நம்பர்.20 மெட்ராஸ் மெயில் என்ற மலையாளத் திரைப்படம் 1990 ஆம் ஆண்டு வெளியானது. இத்திரைப்படத்தின் பெரும்பாலான காட்சிகள் திருவனந்தபுரம் மெயிலில் எடுக்கப்பட்டவை.
பெட்டிகள்
24 ரயில் பெட்டிகளைக் கொண்டு திருவனந்தபுரம் மெயில் எக்ஸ்பிரஸ் செயல்படுகிறது. இதன் அமைப்பு முறை பின்வருமாறு:
L – SLR – GEN –GEN - S12 – S11 – S10 – S9 – S8 – S7 – S6 – S5 – S4 – S3 – S2 – S1 – B4 – B3 – B2 – B1 – A2 – A1 – HA1 – GEN - SLR
மேற்கோள்கள்
பகுப்பு:இந்திய விரைவுவண்டிகள்
கோல்மா தேவி மீனா
கோலாமா தேவி மீனா 14 வது ராஜஸ்தான் சட்ட மன்றத்தில் உறுப்பினராக உள்ளார். அவர் ராஜஸ்தான் மாநிலத்திலுள்ள ஆல்வார் மாவட்டத்தின் ராஜ்கர் லக்ஷ்மங்கர் தொகுதியை சேர்ந்தவர். 2013 மாநில சட்டசபை தேர்தலில், சமாஜ்வாதி கட்சியின் சுராஜ் பன் திங்காவை 8,128 வாக்குகள் வித்தியாசத்தில் தோற்கடித்தார்.
மீனா இந்திய தேசிய காங்கிரஸில் உறுப்பினராகவும், 2009 ல் அசோக் கெலாட் தலைமையிலான அரசாங்கத்தில் காதி மற்றும் கிராம தொழில் துறை அமைச்சராகவும் இருந்தார், ஆனால் நான்கு மாதங்களுக்கு பின்னர் பதவியை விட்டு விலகினார். மாநிலத்தில் அவருடைய தலைவர்கள் அவருடைய கணவர் கிரோடி லால் மீனாவை அவமானப்படுத்தியதால், அவர் கட்சியிலிருந்து விலகினார். கிரோதி தன்னை ஒரு முன்னாள் பாரதிய ஜனதா கட்சி அரசியல்வாதியாகவும், உணவு மற்றும் குடிநீர் விநியோக அமைச்சராகவும் இருந்தார். 2016, அவர் தேசிய மக்கள் கட்சியின் உறுப்பினராக உள்ளார்.
References
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:1949 பிறப்புகள்
மரண விறைப்பு (சட்டஞ்சார் மருத்துவம்)
சட்டம்சார் மருத்துவத்தில், மரண விறைப்பு (Death erection) எனப்படுவது இறப்பிற்குப் பின் ஏற்படும் ஆண்குறி விறைப்பு ஆகும். இது இறுதி விறைப்பு (terminal erection எனவும் அழைக்கப்படும். பெரும்பாலும் இது தூக்கு தண்டனை தரப்பட்ட ஆண் பிணங்களில் காணப்பட்டுள்ளது.
காரணம்
கயிற்று முடிச்சு சிறுமூளையில் (cerebellum) தரும் அழுத்தத்தால் இது உண்டாவதாகக் கண்டறியப்பட்டுள்ளது. ஆண்கள் மட்டுமின்றி பெண்களிலும் இது காணப்படுகிறது.
ஆண்களில்
சிறுநீர், கோழை, சுக்கில நீர் வெளித்தள்ளல் ஆகியவற்றுடன் கூடிய முழுவதுமான ஆண்குறி விறைப்பு காணப்படும்.
சட்டஞ்சார் மதிப்பு
மரண விறைப்பு காணப்பட்டால் இறந்தவர் வன்முறையான மரணத்தை அடைந்துள்ளார் என ஊகித்து உணரலாம்.
மேற்கோள்கள்
பகுப்பு:சட்டம் பகுப்பு:ஆண்குறி பகுப்பு:மருத்துவம் பகுப்பு:சட்டம் சார் மருத்துவம்
துருவம் (யோகம்)
இந்திய சோதிடத்தில் துருவம் என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் பன்னிரண்டாவது ஆகும். இராசிச் சக்கரத்தின் தொடக்கப் புள்ளியில் இருந்து 146° 40' தொடக்கம் 160° 00' வரை "துருவம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "துருவம்" ஆகும். இந்த நேரத்தில் பிறக்கும் ஒருவர் "துருவம்" யோகத்தைத் தனது பிறந்த யோகமாகக் கொண்டிருப்பார்.
சமசுக்கிருத மொழியில் த்ருவ (Dhruva) என்பது உறுதியானது, நிரந்தரமானது என்னும் பொருள் கொண்டது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் கேது. ஆட்சித் தேவதை பூமி.
வெளியிணைப்புக்கள்
பகுப்பு:பஞ்சாங்கம் பகுப்பு:சோதிடம்
கீழப்பருத்தியூர் ஊராட்சி
கீழப்பருத்தியூர் ஊராட்சி (Keelapparuththiyur Gram Panchayat), தமிழ்நாட்டின் இராமநாதபுரம் மாவட்டத்தில் உள்ள பரமக்குடி வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 686 ஆகும். இவர்களில் பெண்கள் 349 பேரும் ஆண்கள் 337 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பிரிசன் பிரேக்
பிரிசன் பிரேக் (சிறை உடைப்பு) என்பது, பால் ஸ்கெரிங் உருவாக்கி 2005, ஆகஸ்டு 29 அன்று பாக்ஸ் ஒளிபரப்பு நிறுவனத்தில் முதலில் ஒளிபரப்பப்பட்ட நாடக தொலைக்காட்சித் தொடராகும். இந்தத் தொடர் இரண்டு சகோதரர்களை மையமாகக் கொண்டு அமைந்தது. அதில் ஒருவர் தான் செய்யாத குற்றத்திற்காக மரண தண்டனை விதிக்கப்பட்டவர், மற்றொருவர் தனது சகோதரன் சிறையிலிருந்து தப்பிக்க உதவியாக பெரிய திட்டத்தை வகுப்பவர். இந்தத் தொடர், ஒரிஜினல் டெலிவிஷன் மற்றும் 20த் சென்ச்சுரி பாக்ஸ் டெலிவிஷன் ஆகியவற்றுடன் இணைந்து அடெல்ஸ்டெயின்-பெரோஸ் தயாரிப்பு நிறுவனத்தால் உருவாக்கப்பட்டது. தலைமை எழுத்தாளர் ஸ்கெரிங், இணை தலைமை எழுத்தாளர் மேட் ஆம்ஸ்டெட், கெவின் ஹூக்ஸ், மார்ட்டி அடெல்ஸ்டெயின், டான் பெரோஸ், நீல் எச். மோரிட்ஸ் மற்றும் ப்ரெட் ரேட்னெர் ஆகியோர் அதன் தற்போதைய செயல் தயாரிப்பாளர்களாவர். தொடரின் தீம் மியூஸிக்கை ரமீன் டஜ்வாடி உருவாக்கினார், அது 2006 ஆம் ஆண்டு பிரைம்டைம் எம்மி விருதுக்குப் பரிந்துரைக்கப்பட்டது.
2003 ஆம் ஆண்டு பாக்ஸ் நிறுவனம் இது போன்ற தொடர்களின் நீண்டகால தொலைநோக்கைக் கருத்தில் கொண்டு அந்தத் தொடரை முதலில் நிராகரித்தது. தொடர்ந்து ஒளிபரப்பப்பட்ட அதிக பார்வையாளர் நேர (மாலை 7 முதல் 11 மணி வரை) தொடர்களான லாஸ்ட் மற்றும் 24 போன்ற தொடர்கள் பிரபலடைந்ததன் பின்னர், பாக்ஸ் நிறுவனம் 2004 ஆம் ஆண்டில் மீண்டும் அதனைத் தயாரிக்க ஒப்புக்கொண்டது. அதன் முதல் சீசன் பொதுவாக நேர்மறையான விமர்சனங்களைப் பெற்றது, மேலும் மதிப்பீடுகளிலும் சிறப்பான இடத்தைப் பிடித்தது. முதல் சீசனானது முதலில் 13-பகுதிகளாக இயக்கப்படவே திட்டமிடப்பட்டது, ஆனால் அது பிரபலமடைந்ததால் கூடுதலாக ஒன்பது பகுதிகள் சேர்க்கப்பட்டு நீட்டிக்கப்பட்டது. ப்ரிசன் ப்ரேக் பல தொழிற்துறை விருதுகளுக்குப் பரிந்துரைக்கப்பட்டு, 2006 ஆம் ஆண்டில் பிடித்தமான புதிய TV நாடகத்திற்கான பீப்பிள்ஸ் சாய்ஸ் விருதைப் பெற்றது. அனைத்து நான்கு சீசன்களும் DVD ஆகவும் வெளியிடப்பட்டன, இதில் முதல் மற்றும் மூன்றாம் சீசன்கள் புளூ-ரே வட்டில் வெளியிடப்பட்டன. இந்தத் தொடர் சர்வதேச அளவில் ஒளிபரப்பபட்டது.
இந்தத் தொடரின் வெற்றி, மொபைல் தொலைபேசிகளுக்கான குறும் வீடியோக்கள், அச்சு மற்றும் இணையத்திலான பல அதிகாரப்பூர்வமான கூட்டு நடவடிக்கைகள் மற்றும் தற்போது உருவாக்கத்திலிருக்கும் ஒரு வீடியோ கேம் போன்ற பலவற்றுக்கு ஒரு தாக்கமாக இருந்தது. இதன் கிளைத் தொடரன, ப்ரிசன் ப்ரேக்: ப்ரூஃப் ஆஃப் த இன்னசன்ஸ், பிரத்தியேகமாக மொபைல் தொலைபேசிகளுக்காகவே தயாரிக்கப்பட்டது. இந்தத் தொடர் அதிகாரப்பூர்வமான இதழ்களிலும் உலகளாவிய நோக்கில் எழுதப்பட்ட ஒரு புத்தகத்திலும் இடம்பெற்றுள்ளது. ப்ரிசன் ப்ரேக் தொடரின் நான்காவது சீசனானது, மத்திய சீசனின் இடைவெளியிலிருந்து அதன் கடைசி ஆறு பகுதிகளுக்காக 2009 ஆம் ஆண்டு ஏப்ரல் 17 அன்று ஒரு புதிய காலத்திட்டத்தில் மீண்டும் வழங்கப்பட்டது. "த ஓல்ட் பால் அண்ட் செயின்" மற்றும் "ஃப்ரீ" ஆகிய இரண்டு கூடுதல் பகுதிகள் தயாரிக்கப்பட்டு, த ஃபைனல் ப்ரேக் என்ற பெயரில் முழு அம்ச நிகழ்ச்சியாக மாற்றப்பட்டது. இந்தத் தொடரின் இந்த நிகழ்வுகள் தொடரின் இறுதிப் பகுதிக்கு முன்னதாக இடம்பெற்றன, மேலும் அவை, "முழுமையற்ற அம்சங்களை" சரிசெய்யும் நோக்கத்தில் சேர்க்கப்பட்டன. அந்த நிகழ்ச்சி DVD மற்றும் ப்ளு-ரே டிஸ்க் ஆகிய இரு வடிவிலும் 2009 ஆம் ஆண்டு ஜூலை 21 அன்று வெளியிடப்பட்டது.
சீசன் 1
முதல் சீசனானது, அமெரிக்க துணை ஜனாதிபதியின் சகோதரரான டெர்ரென்ஸ் ஸ்டெட்மேனைக் (ஜெஃப் பெர்ரி) கொலை செய்ததாக குற்றம் சுமத்தப்பட்ட குற்றவாளியான லிங்கன் பர்ரோஸைக் (டொமினிக் பர்செல்) காப்பாற்றி மீட்பதைக் கதையாகக் கொண்டுள்ளது. லிங்கன் மரண தண்டனை விதிக்கப்பட்டு, தண்டனை நிறைவேற்றப்படும்வரை காத்திருக்க பாக்ஸ் ரிவர் ஸ்டேட் பெனிட்டென்ஷியரியில் சிறைப்படுத்தப்படுகிறார். லிங்கனின் சகோதரரும் புத்திசாலித்தனமான கட்டமைப்பியல் பொறியாளருமான மைக்கேல் ஸ்கோஃபீல்ட் (வெண்ட்வொர்த் மில்லர்), லிங்கன் ஓர் அப்பாவி எனத் திடமாக நம்புகிறார், இதனால் அவரைத் தப்புவிக்க ஒரு திட்டம் தீட்டுகிறார். பாக்ஸ் ரிவருக்குச் செல்வதற்காக, மைக்கேல் துப்பாக்கி முனையில் கொள்ளையடிக்கும் செயலில் ஈடுபடுகிறார். சிறையின் மருத்துவமனைக்கு தினந்தோறும் சென்றுவருவதற்காக மைக்கேல், தான் வகை 1 நீரிழிவு நோயால் பாதிக்கப்பட்டிருப்பதாக நடித்து, சிறையின் மருத்துவரான சாரா டான்க்ரெடியுடன் (சாரா வேய்னே கேல்லிஸ்) நண்பராகிறார். தனது சகோதரனை மரண தண்டனையிலிருந்து காப்பாற்றப் போராடும் மைக்கேலுக்கு நீண்ட நாள் நண்பரான வெரோனிகா டொனோவானின் (ராபின் டன்னி) உதவியும் கிடைக்கிறது. அவர் லிங்கன் அவ்வாறு சிறையிலிருக்கக் காரணம் என்ன என்பதை ஆராய விசாரணை செய்கிறார். இருப்பினும், அவர்கள் இருவரும் த கம்பெனி எனப்படும் ஒரு அமைப்பின் கோழைத்தனமான ஏஜெண்டுகளால் தடுக்கப்படுகின்றனர். த கம்பெனி என்ற அந்த நிறுவனமே லிங்கன் அவ்வாறு சிக்கக் காரணமாகும், அதற்கு லிங்கனின் தந்தை, ஆல்டோ பர்ரோஸ் அந்த நிறுவனத்திற்கும் உள்ள பழைய தொடர்புகளும் காரணமாகும். இந்த சகோதரர்களும் அவர்களின் நண்பர்களான ஃபெர்னாண்டோ சுக்ரே (அமாரி நொலாஸ்கோ), தியோடார் "T-பேக்" பேக்வெல் (ராபர்ட் நெப்பெர்), பெஞ்சமின் மைல்ஸ் "C-நோட்" ஃப்ராங்க்ளின் (ராக்மண்ட் டன்பார்), டேவிட் "ட்வீனர்" அப்போல்ஸ்கிஸ் (லேன் கேர்ரிசன்), ஜான் அப்ரூஸ்ஸி (பீட்டர் ஸ்டோமெரே) மற்றும் சார்லெஸ் "ஹேவைர்" படோஷிக் (சிலாஸ் வெயிர் மிட்ச்செல்) ஆகியோருடன் ஒன்று சேர்ந்து பாக்ஸ் ரிவரின் எட்டு பேர் என அழைக்கப்பட்டனர், அவர்கள் கடைசி பகுதியில் சிறையிலிருந்து தப்பிப்பார்கள்.
சீசன் 2
தப்பித்த நான்கு மணி நேரத்திற்குப் பின்னர் இரண்டாவது சீசன் தொடங்குகிறது. தொடரை உருவாக்கியவரான பால் ஸ்கெரிங் இரண்டாவது சீசனை "த ஃபியூஜிட்டிவ் டைம்ஸ் எயிட்" எனவும் அது "த கிரேட் எஸ்கேப்பின்  இரண்டாம் பாதியாக இருக்கும்" எனவும் விவரிக்கிறார். தப்பித்தவர்கள் பிரிந்து அவரவர் இடங்களுக்குப் பயணிக்கையில், சிறை அதிகாரிகள் அவர்களைப் பின் தொடர்ந்து துரத்துகின்றனர், அவர்கள் ஒவ்வொருவருக்கும் ஒரு தனித்தனி இலக்குகள் இருந்தன. அவர்களுடன் இருந்த ப்ராட் பெல்லிக் (வேட் வில்லியம்ஸ்), பண வெகுமதிக்காக அவர்களைத் துரத்தும் போது சிறையிலிருந்து துப்பாக்கியால் சுடப்படுகிறார். மற்றொரு சிறைக் கைதியால் நீண்ட காலத்திற்கு முன்னர் மறைத்துவைக்கப்பட்ட பெரும் பணப் புதையலைத் தேடிக் கண்டறியும் நோக்கத்தில் தப்பித்தவர்களில் சிலர் மீண்டும் ஒன்று சேர்கின்றனர். தப்பித்த எட்டு கைதிகளையும் பிடிக்கும் பொறுப்பு ஃபெடெரல் ஏஜெண்ட் அலெக்ஸாண்டெர் மஹோனுக்கு (வில்லியம் ஃபிச்னெர்) வருகிறது, ஆனால் ஆனால் அவர்கள் எட்டு பேரையும் கொல்ல நினைக்கும் த கம்பெனி நிறுவனத்திற்கு இவ்வுண்மைகள் தெரியப்படுத்தப்படுகின்றன. சாரா தனது தந்தை, ஆளுனர் பிரேங்க் டான்க்ரெடி இறந்ததைக் கண்டறியும் போது, அவர் மைக்கேலைச் சந்தித்து அவருடன் தொடர்ந்து இருக்கிறார், மற்றொருபுறம் சகோதரர்கள் கம்பெனி உறுப்பினரான அப்போதைய ஜனாதிபதியைப் பதவியிறக்கம் செய்யும் முயற்சியில் ஈடுபடுகின்றனர். அந்தச் சகோதரர்களின் பாதுகாப்புக்காக சாரா சரணடைந்து வழக்கைச் சந்திக்கிறார். வழக்கின் போது, கம்பெனியால் கட்டுப்படுத்தப்படும் ஜனாதிபதிக்காக பணி புரிந்துவந்த முன்னாள் இரகசிய சேவை ஏஜெண்டான பால் கெல்லெர்மேன், லிங்கனும் சாராவும் குற்றமற்றவர்கள் என நிரூபிக்கிறார். தப்பித்தவர்களில் சிலர் கொல்லப்படுகிறார்கள் அல்லது மீண்டும் பிடிக்கப்படுகிறார்கள், ஆனால் சகோதரர்கள் மட்டும் பனாமா சென்றுவிடுகின்றனர். மைக்கேல், T-பேக், மஹோன் மற்றும் பெல்லிக் ஆகியோரை பனாமாவின் அதிகாரிகள் கைது செய்து பெனிடென்சியாரியா ஃபெடெரல் டி சோனாவில் சிறையிலடைக்கின்றனர்.
சீசன் 3
மூன்றாவது சீசனில் மைக்கேல் சோனாவிலும் லிங்கன் பனாமாவில் வெளியேவும் இருப்பது காண்பிக்கப்படுகிறது. சோனா என்பது அங்கிருப்பவர்களால் நடத்தப்படும் ஒரு சிறையாகும், ஓராண்டுக்கு முன்பு ஏற்பட்ட கலவரத்திலிருந்து அது வெளியிலிருந்து மட்டுமே பாதுகாக்கப்பட்டு வருகிறது. பர்ரோஸை உடனடியாக க்ரெட்ச்சென் மோர்கன் (பனாமாவில் நடைபெறும் செயல்பாடுகளுக்குப் பொறுப்பான கம்பெனியின் அதிகாரி) தொடர்பு கொள்கிறான், அவனே பர்ரோஸின் மகன் LJ (மார்ஷல் ஆல்மேன்) மற்றும் மைக்கேல் காதலிக்கும் சாரா டேன்க்ரெடி (சாரா வேய்னே கேல்லிஸ்) இருவரையும் கடத்தியவன். அவரிடம் ஜேம்ஸ் விஸ்லரை (க்ரிஸ் வேன்சி) சோனாவிலிருந்து வெளியேற்றும் தேவைக்காக ஸ்கோஃபீல்ட்டைக் கேட்பதாகக் கூறப்பட்டது. இந்த சீசனில் மைக்கேலும் விஸ்லர் ஆகியோர் தப்பிக்கும் திட்டத்தின் வெள்ளோட்டம் செய்வது காண்பிக்கப்படுகிறது, இதில் மைக்கேல் மிகவும் இறுக்கமான நிலைகளைச் சந்திக்கவும் லிங்கன் கம்பெனியின் அதிகாரியான க்ரெட்ச்சென் மோர்கனைச் (ஜோடி லின் ஓ'கீஃபீ) சமாளிக்கவும் வேண்டி இருந்தது. மைக்கேலின் தப்பிக்கும் திட்டத்திற்கு உதவியாக இருக்க சுக்ரே சிறையில் வேலைக்குச் சேர்கிறார். லிங்கன், சாரா வழங்கிய ஒரு துப்பை வைத்து சாரா மற்றும் LJ ஆகியோரைக் காப்பாற்ற முயற்சிக்கும் போது, க்ரெட்ச்சென் சாராவின் தலையை வெட்டி அந்தத் தலையை ஒரு பெட்டியில் லிங்கனுக்கு ஓர் எச்சரிக்கையாக அனுப்புகிறான். இந்த சீசன் முடியும் போது, இந்த ஜோடி மஹோன் மற்றும் பிற உடனிருந்தவரான மெக்ரேடியுடன் இணைந்து அதற்கு உதவிய T-பேக் மற்றும் பெல்லிக் உள்ளிட்டோரை விட்டுத் தனியாக வெளியேறுகின்றனர். தப்பித்த சிறிது நேரத்தில் ஒரு சிறைக் காவலனால் சுக்ரே அடையாளம் காணப்பட்டு மீண்டும் சோனாவில் அடைக்கப்படுகிறான். LJ மற்றும் சோஃபியா (விஸ்லர் உடன் செல்வதாக உத்தரவாதமளிக்கப்பட்டதற்காகப் பிடிக்கப்பட்டவர்) விஸ்லருக்காக இந்த வியாபாரத்தில் ஈடுபடுத்தப்படுகிறார்கள், மேலும் மைக்கேல் சாராவைக் கொன்றதற்காக க்ரெட்ச்செனைப் பழிவாங்க நினைக்கிறான்.
சீசன் 4
நான்காவது சீசனுக்கான முக்கியக் கதையோட்டத்தில், 'சிலா' என்னும் கடல் உயிரைப் பெறுவதற்காக உள்நாட்டுப் பாதுகாப்பு ஏஜெண்டான டோன் செல்ஃப் (மைக்கேல் ரேப்பபோர்ட்) பணியமர்த்திய அணி முக்கியமாக இடம்பெறுகிறது. அந்த அணி, முதலில் அது கம்பெனியின் "ப்ளாக் புக்காக" இருக்கும் என நம்பினாலும், பின்னர் அதில் மேம்பட்ட புதுப்பித்துக்கொள்ளும் திறனுள்ள உயிரணுவைப் பற்றிய தகவல் இருப்பது அவர்களுக்குத் தெரியவருகிறது. சீசனின் முதல் பாதி முழுவதிலும், சிலாவை அடைவதற்குத் தேவையான கார்டுகளைப் பெறுகிறது, பின்னர் அதைத் திருட கம்பெனியின் தலைமையகத்தில் அதிரடியாக நுழைகிறது. முதல் பாதியில், சாரா உயிரோடிருப்பதும் பெல்லிக் கொல்லப்பட்டதும் தெரியவருகிறது. இதில் செல்ஃப் இரு பக்க ஏஜெண்டாக இருந்து சிலாவை அதிக விலைக்கு விற்கத் திட்டமிடுவது தெரியவருகிறது. தயக்கத்துடன், அதை மீண்டும் பெற்றுத்தர லிங்கன் கம்பெனியுடன் இணைகிறான், இந்நிலையில் மைக்கேல் மூளைக் குருதி நாள நெளிவு நோயால் பாதிக்கப்படுகிறான். கம்பெனி அவனுக்கு சிகிச்சையளித்து அறுவை சிகிச்சை செய்கிறது. பின்னாளில் தனது தாய் கிறிஸ்டினா உயிரோடிப்பதையும் அவர் கம்பெனியின் ஏஜெண்ட் என்பதையும் அவர் அதிக விலைக்கு சிலாவை விற்க அதைப் பெற முயற்சிப்பவர் என்பதையும் தெரிந்துகொள்கிறான். இறுதியில், இந்தத் தொடர் மியாமியில் முடிகிறது, அங்கு மைக்கேல் மற்றும் அவ்வணியினரால் சிலா கண்டறியப்படுகிறது, பின்னர் ஜெனெரலும் கம்பெனியும் தோற்கடிக்கப்பட்டு கிறிஸ்டினா கொல்லப்படுகிறார். ப்ரிசன் ப்ரேக்: த ஃபைனல் ப்ரேக்கில், கடந்த பகுதியைத் தொடர்ந்து (நான்காண்டு ஃப்ளாஷ்-ஃபார்வாடுக்கு முன்பு) என்னவெல்லாம் நடந்தது என்பதையும் சாராவின் தோளில் இருக்கும் விநோதமான தழும்பையும் பற்றி விளக்கி ஒரு கதை கூறப்படுகிறது. இந்தக் கதையில் சாராவை பட்ஜெட் தொடர்பான குறைப்பின் காரணமாக மியாமி-டேட் நாட்டின் தண்டனையகத்தில் சிறைப்படுத்தி வைத்திருப்பதைப் பற்றியும் கூறுகிறது. அங்கே கட்டப்பட்டுள்ள குடிசைகள் நாட்டின் சிறைகளாகப் பயன்படுத்தப்படுகின்றன. ஜெனரல் மற்றும் T-பேக் பகத்தில் இருந்த ஆண்கள் கட்டடத்தில் இருக்கையில், ஜெனரல் சாராவைக் கொல்ல விரும்புகிறான், அதற்கு சம்பளமாக $100,000 கொடுக்கிறான். சீசன் ஒன்றில் வருவதைப் போலவே, இந்தக் கொலைத்திட்டம் பற்றி மைக்கேலுக்குத் தெரிவதற்கு முன்பே இதில் சாரா ஒரு பொதுச் சிறை நடவடிக்கையில் ஈடுபடுத்தப்படுகிறாள், பின்னர் தப்பிக்கத் திட்டம் வகுக்கப்படுகிறது.
நடிகர்களும் கதாப்பாத்திரங்களும்
ப்ரிசன் ப்ரேக் தொடரின் ஒவ்வொரு சீசனிலும் மீண்டும் மீண்டும் தோன்றும் பல கௌரவ நட்சத்திரங்களுடன் நடிகர்களின் ஒரு பட்டாளமே அதில் நடித்துள்ளது. முதல் சீசனில் பத்து நடிகர்கள் நடித்துள்ளனர், அவர்கள் ஸ்டார் பில்லிங் பெற்றவர்களும் சிகாகோவைச் சேர்ந்தவர்கள் அல்லது பாக்ஸ் ரிவர் ஸ்டேட் பெனிட்டென்ஷியரியைச் சேர்ந்தவர்களாவர். இரண்டாம் சீசனில் ஒன்பது நடிகர்கள் நடித்துள்ளனர், அவர்களே பில்லிங் பெற்றவர்களாவர்; அதில் மூன்று கதாப்பாத்திரங்கள் தொடரில் வழக்கமான கதாப்பாத்திரங்களிலிருந்து அவ்வப்போது தோன்றும் பாத்திரங்களாகக் தரமிறக்கப்பட்டனர், மற்றொன்று தரமேற்றப்பட்டது, மேலும் ஒரு புதிய கதாப்பாத்திரமும் அறிமுகப்படுத்தப்பட்டது. மூன்றாவது சீசனில் நான்கு புதிய கதாப்பாத்திரங்கள் அறிமுகப்படுத்தப்பட்டன. அதில் இருவர் பெனிடென்சியாரியா ஃபெடெரல் டி சோனாவில் உள்ள சிறைக் கைதிகளாவர்.
பெரும்பாலான நடிகர்களின் மாற்றங்களுக்கு, கதாபாத்திரங்கள் இறப்பதே காரணமானது. தொடரை உருவாக்கிய, பால் ஸ்கெரிங், முக்கியமான கதாப்பாத்திரங்கள் கொலை செய்யப்படுவதால் "பார்வையாளர்கள் முக்கியக் கதாப்பாத்திரங்களைப் பற்றி எண்ணி பயப்படுவார்கள்" எனவும் "கதையின் ஓட்டத்தைக் குறைக்க எங்களுக்கு உதவும்" எனவும் விளக்குகிறார். தொடரின் இரண்டு முக்கியக் கதாப்பாத்திரங்களான, லிங்கன் பர்ரோஸ் மற்றும் மைக்கேல் ஸ்கோஃபீல்ட் ஆகியோர் மட்டுமே, தொடரின் எல்லாப் பகுதிகளிலும் வரும் கதாப்பாத்திரங்களாகும்.
கருத்து
ப்ரிசன் ப்ரேக்கின் உண்மையான கருத்து—தனது சகோதரனைத் தப்பவைப்பதற்காக ஒருவன் வேண்டுமென்றே சிறைக்குச் செல்கிறான்—இக்கருத்தையே, அதிரடி தன்மையான தொடரைத் தயாரிக்க விரும்பிய தயாரிப்பாளர் டான் பர்ரோஸ் பால் ஸ்கெரிங்கிடம் கேட்டுக்கொண்டார். ஸ்கெரிங் இது நல்ல யோசனை என்று நினைத்தார், முதலில் எதற்கு இப்படியொரு செயலைத் தொடங்கவேண்டும் அல்லது அதை எப்படி ஒரு தொடராக வருவிப்பது என்று குழம்பினார். பின்னர் அவர் தவறாகக் குற்றம் சாட்டப்பட்ட ஒரு சகோதரனின் கதையை எடுப்பது என முடிவு செய்து, கதைக்கருவின் வெளிவடிவமைப்பைத் தயார் செய்யவும் கதாப்பாத்திரங்களை வடிவமைக்கவும் தொடங்கினார். 2003 ஆம் ஆண்டில், தனது இந்தக் கதை பற்றிய கருத்தை பாக்ஸ் ஒளிபரப்பு நிறுவனத்திடம் காண்பித்தார், ஆனால் பாக்ஸ் நிறுவனம், அது போன்ற தொடர் நீண்ட காலம் தொடர்ந்து வெற்றிகரமாக இயங்குவது சாத்தியமா என்பது போன்ற சந்தேகத்தால் மறுத்துவிட்டது. அதன் பின்னர் அவர் அந்தக் கதைக் கருத்தை பல பிற சேனல்களுக்கு எடுத்துச்சென்று காண்பித்தார், அது தொலைக்காட்சித் தொடரைக் காட்டிலும் திரைப்படமாக எடுப்பதற்கே பொருத்தமாக இருக்கும் எனக் கருதியதால் அவையும் நிராகரித்தன. பின்னர் ப்ரிசன் ப்ரேக் 14-பகுதி கொண்ட மினிதொடராக எடுப்பது சாத்தியம் என முடிவு செய்யப்பட்டது, அது ஸ்டீவன் ஸ்பீல்பெர்க் வார் ஆஃப் த வோர்ல்ட்ஸில்  ஈடுபடும் முன்பு அவரின் மனதைக் கவர்ந்தது. இவ்வாறு, அந்த மினிதொடர் உருவாக்கப்படாமலே இருந்தது. லாஸ்ட் மற்றும் 24  போன்ற அதிகப் பார்வையாளர் நேரத்தில் (மாலை 7 முதல் 11 மணி வரை) ஒளிபரப்பப்பட்ட தொடராக்கப்பட்ட தொலைக்காட்சி தொடர்கள் பிரபலமடைந்த பின்னர், மீண்டும் பாக்ஸ் நிறுவனம் அதைத் தயாரிக்க முடிவு செய்தது. மாதிரிப் பகுதியானது ஸ்கெரிங் திரைக்கதையை எழுதி ஓராண்டுக்குப் பின்னர் படம்பிடிக்கப்பட்டது.
படப்பிடிப்பு
ப்ரிசன் ப்ரேக்கின் முதல் மூன்று சீசன்கள் பிரதானமாக ஹாலிவுட்டிற்கு வெளியே படம்பிடிக்கப்பட்டன. முதல் சீசனின் பெரும்பகுதி சிகாகோ மற்றும் சுற்றியுள்ள பகுதிகளில் படம்பிடிக்கப்பட்டது. பின்னர் அது 2002 ஆம் ஆண்டில் நிறுத்தப்பட்டது, 2005 ஆம் ஆண்டில் ஜோலியட் ப்ரிசன் ப்ரிசன் ப்ரேக்கின் செட்டாக ஆனது, அது தொடரில் பாக்ஸ் ரிவர் ஸ்டேட் பெனிட்டென்ஷியரியாக காட்டப்படுகிறது. லிங்கனின் சிறையறை, மருத்துவமனை மற்றும் சிறை புழைக்கடையில் எடுக்கப்பட்ட காட்சிகள் அனைத்தும் அந்த சிறையிலுள்ள இடங்களில் படமாக்கப்பட்டவை. லிங்கன் இருந்த சிறை அறையானது, தொடர் கொலையாளி ஜான் வெய்னே கேஸி அடைத்துவைக்கப்பட்டிருந்த அறையாகும், குறைந்தபட்சம் தயாரிப்பு உறுப்பினர்களில் ஒருவராவது எப்போதும் அந்த அறைக்குள் செல்ல மறுத்தனர், காரணம் அது பாவப்பட்ட அறை என்பதால். பொது சிறைவாசிகளை அடைத்துவைத்திருந்த சிறையறைத் தொகுப்புகள் உள்ளிட்ட பிற செட்கள் சிறையில் அமைக்கப்பட்டன. இந்தத் தொகுப்புகளில் (உண்மையில் இருந்த இரண்டடுக்கு சிறையறைத் தொகுப்புகளுக்கு மாறாக) மூன்று அடுக்கு சிறையறைகள் இருந்தன, மேலும் நடிகர்களுக்கும் கேமராக்களுக்கும் போதிய இடம் இருக்க வேண்டி உண்மையான அறைகளை விடப் பெரிதாக அமைக்கப்பட்டிருந்தன. வெளிக்காட்சிகள் சிகாகோ, உட்ஸ்டாக் மற்றும் இல்லினாய்ஸில் உள்ள ஜோலியட் ஆகிய இடங்களில் படம்பிடிக்கப்பட்டன. இதில் சிகாகோவில் உள்ள ஓ'ஹேர் சர்வதேச விமான நிலையம் மற்றும் கனடாவில் டொரோன்டோ ஓன்டாரியோ ஆகிய இடங்களும் அடங்கும். இல்லினாய்ஸில் ப்ரிசன் ப்ரேக் குழு பகுதி ஒன்றுக்கு 2 மில்லியன் டாலர் செலவு செய்தது. 2005 ஆம் ஆண்டில் அவர்களுக்கு அங்கு மொத்தம் 24 மில்லியன் டாலர் செலவானது.
ப்ரிசன் ப்ரேக் இரண்டாம் சீசனுக்காகப் புதுப்பிக்கப்பட்டு, 2006 ஆம் ஆண்டு ஜூன் 15 அன்று நகர்ப்புற மற்றும் கிராமப்புறப் பகுதிகள் அருகாமையில் உள்ள காரணத்தால் டெக்ஸாசில் உள்ள டல்லாஸில் படப்பிடிப்பை மீண்டும் தொடங்கியது{1{/1}. லிட்டில் எல்ம், டெகாட்டர் மற்றும் மினரல் வெல்ஸ் உள்ளிட்ட டல்லாஸைச் 30 நிமிட பயணத்தூரத்தில் உள்ள இடங்கள் படப்பிடிப்புக்காகத் தேர்வு செய்யப்பட்டன. அங்கிருந்த பல இடங்கள் பல்வேறு அமெரிக்க நகரங்களுக்காகத் பயபடுக்கப்பட்டன. இரண்டாம் சீசனின் முடிவுக்காலத்திற்குள் இந்தத் தொடருக்கு டெக்சாஸில் மொத்தம் $50 மில்லியனுக்கும் மேல் செலவாகும் எனத் திட்டமிடப்பட்டது. இரண்டாம் சீசனின் கடைசி மூன்று பகுதிகளுக்கு, பனாமா தொடர்பான காட்சிகளுக்கு ஃப்ளோரிடாவின் பென்சாகோலாவில் படப்பிடிப்பு நடைபெற்றது. ஒவ்வொரு பகுதிக்கும் படப்பிடிப்பை முடிக்க எட்டு நாட்களானது, மேலும் தோராயமாக ஒவ்வொரு பகுதிக்கும் அகச்செலவாக 1.4 மில்லியன் டாலர் செலவானது. மூன்றாவது சீசன் டல்லாஸில் படம்பிடிக்கப்பட்டது, மேலும் அதன் பட்ஜெட், ஒரு பகுதிக்கு 3 மில்லியன் டாலராக இருந்தது. லிங்கனும் க்ரெட்ச்செனும் பனாமா சிறையிலிருந்து தப்பிக்க பேரம் நடத்துவது போல வரும் வெளிப்புறக்காட்சிகளில் பல காட்சிகள் பனாமா நகரத்தின் காஸ்கோ வியேஜோவில் படம்பிடிக்கப்பட்டவை. நான்காவது சீசனின் பிரதான ஒளிப்பதிவு கலிஃபோர்னியாவின் லாஸ் ஏஞ்சல்ஸுக்கு இடமாற்றப்பட்டது.
இசை
ப்ரிசன் ப்ரேக்கின் தீம் மியூஸிக் மற்றும் ஒவ்வொரு பகுதிக்குமான இடைநிரப்பு இசை ஆகியவை ரமீன் டஜ்வாடியால் தொகுக்கப்பட்டது. 2007 ஆம் ஆண்டு ஆகஸ்டு 28 அன்று வெளியான ப்ரிசன் ப்ரேக்: ஒரிஜினல் டெலிவிஷன் சவுண்ட் ட்ராக்கில் முதல் இரண்டு சீசன்களுக்கான இசைக்கோர்வை இடம்பெற்றுள்ளது. டஜ்வாடி மற்றும் ஃபெர்ரி கோர்ஸ்டென் ஆகியோர் "ப்ரிசன் ப்ரேக் தீம் (ஃபெர்ரி கோர்ஸ்டென் ப்ரேக்-அவுட் மிக்ஸ்)" எனும் பெயரில் தீம் மியூஸிக்கின் ஒற்றை ரி-மிக்ஸை உருவாக்கினர், அதை 2006 ஆம் ஆண்டில் பாக்ஸ் மியூஸிக் வெளியிட்டது. ஐரோப்பாவில், ராப் பாடகரான ஃபார் லாராகேவின் "பாஸ் லே டெம்ப்ஸ்" பாடல் தொலைக்காட்சி நெட்வொர்க் M6 ஆல் பிரான்ஸில் தலைப்புப் பகுதியில் வரும் அசல் தீம் மியூஸிக்குக்கு பதிலாகப் பயன்படுத்தப்பட்டது, அது பிரபலமாவதற்கும் நிகழ்ச்சியை நிலைநிறுத்துவதற்கும் உதவியது. அதேபோல, "இச் க்ளாப்' ஒரு டிச் (ப்ரிசன் ப்ரேக் கீதம்)" (அசாத் மற்றும் அடெல் டவில் ஆகியோரால் பாடப்பட்டது) மற்றும் "ஓவர் த ரெயின்போ" (லெக்கி பாடியது) ஆகிய பாடல்கள் முறையே ஜெர்மனியிலும் பெல்ஜியத்திலும் தலைப்புக் காட்சியில் பயன்படுத்தப்பட்டன. நிகழ்ச்சியின் நான்காம் சீசனின் முடிவிற்குப் பின்னர், 2009 ஜூன் 2 இல், மூன்றாம் மற்றும் நான்காம் சீசன்களுக்கான தனி சவுண்ட் ட்ராக் டிஸ்க் வெளியிடப்பட்டது.
வடிவம்
ப்ரிசன் ப்ரேக் தொடர், அதன் முதல் சீசனின் போது ஒளிபரப்பப்பட்ட தொடரான ஷோ 24  போலவே, தொடரமைக்கப்பட்ட கதைக் கட்டமைப்பைக் கொண்டுள்ளது. 2008 ஆம் ஆண்டு நவம்பரில், த ஹாலிவுட் ரிப்போர்டர் இதழ், பாக்ஸ் நிறுவனம் நடப்பு நான்காம் சீசனுக்காக இரண்டு கூடுதல் பகுதிகளைக் கேட்டுள்ளது, அது 2009 ஆம் ஆண்டில் இரண்டு மணிநேர இறுதித் தொடராக இருக்கும் என வெளிப்படுத்தியது. லாஸ்ட் தொடரைப் போலவே, ப்ரிசன் ப்ரேக்  தொடருக்கும் முன்னரே நிர்ணயிக்கப்பட்ட முடிவு தேதி இருந்திருப்பதாக ஓர் கருத்து இருந்தது. 2009 TV விமர்சகர்களின் அச்சக சுற்றுலாவில், கெவின் ரெயில்லி பத்திரிகையாளர்களிடம் நான்காவது சீசனுடன் இந்தத் தொடர் முடியும் எனக் கூறினார். ரேட்டிங்கில் குறைந்தாலும், ரத்தானதை ரெயில்லி படைப்புத்திறனுக்குத் தொடர்புபடுத்திக் கூறுகிறார்:: "நிகழ்ச்சி ஒருவாறு முடிந்தது. படைப்புத்திறனின் மூலம், கதை முழுவதும் கூறப்பட்டுவிட்டது என நீங்கள் எண்ணும் ஒரு குறிப்பிட்ட இடத்திற்கு நீங்கள் வருவீர்கள், சீசனின் முடிவில் முடிவு மிகப் பெரியதாக இருக்க விரும்புவீர்களே தவிர, பார்க்காமல் சென்றுவிட விரும்பமாட்டீர்கள்." தொடரின் இறுதியைப் பற்றிக் கூறுகையில், ரெயில்லி, "அவை இறுதியில் அழகான முடிவைப் பெறுகின்றன. அவை எப்படி முடியும் என்று எனக்குத் தெரியும், அவை சிந்தனைக்கு எட்டாத கடினமானது" என்கிறார்.
2007 ஆம் ஆண்டு அக்டோபர் 27 அன்று, த ஹாலிவுட் ரிப்போர்டர்0} பத்திரிகை பின்வருமாறு குறிப்பிட்டது,இதன் கிளைத்தோற்றப் படைப்பு உருவாக்கப்பட்டு வருகின்றது, அதற்கு ப்ரிசன் ப்ரேக்: செர்ரி ஹில்  எனப் பெயர் வைக்க உத்தேசிக்கப்பட்டுள்ளது. அந்தத் தொடர் உயர்-நடுத்தரக் குடும்ப இல்லத்தரசியான மோலி மற்றும் பெண்கள் சிறையில் அவள் இருந்த காலம் ஆகியவற்றைப் பற்றியதாக இருந்தது. இருப்பினும், மோலியை ப்ரிசன் ப்ரேக்கின் மூன்றாம் சீசனில் அறிமுகப்படுத்துவதாக இருந்த தயாரிப்பாளரின் எண்ணம், எழுத்தாளரின் மறுப்பால் கைவிடப்பட்டது. புதிய தொடரானது CSI: மியாமி மற்றும் CSI: NY  போலவே ப்ரிசன் ப்ரேக்  ப்ரேண்டின் கீழேயே தொடங்கப்படும்
மதிப்பீடுகளும் விமர்சன வரவேற்பும்
அதைத் தொடர்ந்து வந்த சீசன்களுக்கான தரப்படுத்தல்கள், நியல்சென் மீடியா ஆராய்ச்சியின் கணக்கெடுப்பின் படி, கணக்கிடப்பட்ட ஒரு பகுதிக்கான பார்வையாளர்களின் மொத்த சராசரியை அடிப்படையாகக் கொண்டமைந்தன. படப்பதிவு காலம் செப்டம்பர் இறுதியில் தொடங்கி (U.S. நெட்வொர்க் தொலைக்காட்சி சீசனின் தொடக்கம்) மே இறுதியில் முடிக்கப்படுவதாக இருந்தது.
10.5 மில்லியன் பார்வையாளர்கள் இருப்பார்கள் என மதிப்பிடப்பட்டு, நிகழ்ச்சியின் ஒளிபரப்பு 2005 ஆம் ஆண்டு ஆகஸ்டு 29 அன்று தொடங்கப்பட்டது. 1998 ஆம் ஆண்டு செப்டம்பரில் ஒளிபரப்பப்பட்ட மெல்ரோஸ் ப்ளேஸ் மற்றும் அல்லி மெக்பீல்  ஆகிய தொடர்களுக்குப் பின்னர், திங்களில் ஒளிபரப்பான நிகழ்ச்சிகளில் இத்தகைய வெற்றியை பாக்ஸ் நிறுவனம் பார்த்ததில்லை. நெட்வொர்க், இரண்டு மணி நேர முதல் காட்சியை இரண்டு பகுதிகளாக வழங்கியது. முதல் காட்சியானது, 18-49 மற்றும் 18-34 ஆகிய இரண்டு புள்ளியியல் விளக்கப்படங்களிலும் முதல் தரத்தைப் பெற்றது. வலுவான அறிமுகக் காட்சி எனவும் பல நேர்மறையான மதிப்புரைகளால் விமர்சிக்கப்பட்டது. த நியூ யார்க் டைம்ஸ் பத்திரிகை, ப்ரிசன் ப்ரேக் தொடரானது "புதிய நெட்வொர்க் தொடர்களை விட மிகவும் சவாலானதும், மிகவும் அசல் தன்மையைக் கொண்ட தொடர்களில் ஒன்று", எனக் குறிப்பிட்டது, ஒரு "திகில் நிறைந்த விறுவிறுப்பான" தொடராக இருக்கும் திறனையும் அதன் "நம்பகமான தோற்றத்தையும்" விவரிப்பதாகவும் இந்தத் தொடர் இருக்கிறது எனக் குறிப்பிட்டது. எண்டெர்டெயின்மென்ட் வீக்லி இதழின் கில்லியன் ஃப்ளைன், 2005 ஆம் ஆண்டில் வந்த புதிய நிக்ழச்சிகளில் இது சிறந்த ஒன்று எனக் கூறினார். மற்றொருபுறம், த வாஷிங்டன் போஸ்ட் பத்திரிகை, தொடரின் "போலிப் பகட்டு குறைவான தன்மை" மற்றும் "சீரான உணர்ச்சியின் வழி வெளிப்படுத்தப்பட்ட" நடிப்பு ஆகியவற்றுக்காக பாராட்டியது. தரப்படுத்தல்களில் அதனது வெற்றியின் காரணமாக, பாக்ஸ் நிறுவனம், ப்ரிசன் ப்ரேக் தொடரை இன்னும் கூடுதலாக ஒன்பது பகுதிகளாக நீட்டிக்க முடிவு செய்தது, 2005-2006 தொலைக்காட்சி சீசனின் முதல் புதிய சீசனாக ஒளிபரப்பி, அந்த சீசனின் முழு 22 பகுதிகளையும் அதுவே ஒளிபரப்பப்படும்படி செய்தது. இத்தொடரின் முதல் சீசனில், வாரத்திற்கு சராசரியாக 9.2 மில்லியன் பார்வையாளர்கள் இருந்ததாகக் கணக்கிடப்பட்டது.
ப்ரிசன் ப்ரேக்கின் இரண்டாம் சீசனின் முதல் காட்சி சராசரியாக 9.4 மில்லியன் பார்வையாளர்களைக் கொண்டிருந்தது. இந்த வீழ்ச்சியானது, அதன் முதல் காட்சியின் பார்வையாளர்களின் எண்ணிக்கையோடு ஒப்பிடும்போது, இளம்-வயதுவந்த பார்வையாளர்களின் எண்ணிக்கை 18-49 புள்ளியியல் விளக்கப்படப் பிரிவில் 20% குறைந்திருந்ததன் மூலம் அதிகமாக இருந்தது, ஆனால் வீட்டிலுள்ளவர்களின் எண்ணிக்கையில் 3.6% இலிருந்து 3.9% ஆக அதிகரித்திருந்தது. யுஎஸ்ஏ டுடே பத்திரிகையின் ராபர்ட் பியன்ஸோ "இந்த நிகழ்ச்சியை தெளிவற்ற முரணான சிறு விஷயங்களால் நிரப்பியதைக்" கண்டிக்கிறார், மேலும் அதை எழுதியவர்கள் பல பயன் கொண்ட கதைக்கருப் பொருத்தியாக" மேற்பூச்சு தோற்றத்தையே தொடர்ந்து பயன்படுத்தியதற்காக, அவர்கள் "மிகவும் சோம்பேறித்தனமாக" இருந்திருக்கிறார்கள்" எனக் கண்டித்துள்ளனர். மாறாக, டெட்ராயிட் ஃப்ரீ ப்ரெஸ், முதல் சீசன் "சிறை அறையின் கதாப்பாத்திரங்கள்" மற்றும் "தொடரின் படைப்பாளரான பால் ஸ்கெரிங் மற்றும் அவரது பணியாளரின் இறுக்கமான, திறம்பட்ட கதைகூறல்" ஆகியவற்றின் காரணமாக "சக்கை போடு போட்ட பொழுதுபோக்கு நிகழ்ச்சியாக" இருந்ததால், இரண்டாம் சீசனின் முதல் காட்சியானது, முதல் சீசன் அமைத்துத்தந்த சில தரநிலைகளை நிறைவேற்றுவதாக உள்ளதாக விமர்சித்துள்ளனர். இரண்டாம் சீசனின் முதல் பகுதியான "சிகாகோ" ஒளிபரப்பப்பட்ட தினத்தன்று, சராசரியாக 10.1 மில்லியன் பார்வையாளர்களைப் பெற்றது. மொத்தத்தில், இரண்டாம் சீசன் ஒரு பகுதிக்கு சராசரியாக 9.3 மில்லியன் பார்வையாளர்களைக் கொண்டிருந்தது.
வகைப்படுத்தல்
அதன் கதைக்கரு அமைப்பு மற்றும் அமைப்பின் காரணமாக, ப்ரிசன் ப்ரேக் பகுதிகள், 18–34 வயதினரையே அதன் இலக்கு பார்வையாளர்களாகக் கொண்டிருந்தன.  'இந்த நிகழ்ச்சி, வன்முறை, கடுமையான வார்த்தைகள், அதே போல காமம் மற்றும் போதை தொடர்பான விவரங்கள் ஆகியவை உள்ளிட்ட வயது வந்தோர்க்கான அம்சங்களையும் கொண்டிருக்கிறது. ப்ரிசன் ப்ரேக் தொடர் ஒளிபரப்பப்பட்ட நேரத்தில் (8:00 pm ET) காண்பிக்கப்பட்ட ஒரு பகுதி, பொருந்தாத பட உள்ளடக்கம் கொண்டிருந்ததால் , அமெரிக்காவின் பெற்றோர் தொலைக்காட்சி கவுன்சில்அதை ஒரு விவகாரமாக எழுப்பியது. அமெரிக்கா மற்றும் கனடாவில் இந்தத் தொடருக்கு TV-14 மதிப்பீடு கொடுக்கப்பட்டது. மற்ற நாடுகளிலும் அதே போல மதிப்பீடுகளைப் பெற்றது. ப்ரிசன் ப்ரேக் ஆஸ்திரேலியா மற்றும் நியூஸிலாந்தில் MA15+ மதிப்பீட்டையும் சிலியில் A+18, ஹாங்காங்கில் PG, மலேஷியாவில் 18PL, நெதர்லாந்தில் 12, தென்னாப்பிரிக்காவில் PG13V, DVD வெளியீட்டுக்காக யுனைட்டட் கிங்டமில் 15 மற்றும் அயர்லாந்து குடியரசில் PS ஆகிய மதிப்பீடுகளைப் பெற்றது.  பிரான்சில், ஒளிபரப்புக் காவலகமான Conseil Supérieur de l'Audiovisuel (CSA), சில பகுதிகளில் இடம்பெற்றுள்ள வன்முறை அதன் மதிப்பீட்டுக்கு அனுமதிக்கப்பட்ட அளவை மீறியுள்ளன, அது "10களுக்குக் கீழானவற்றுக்கு அல்ல". பிரான்சிலுள்ள விதிகளின் படி, மதிப்பீடுகள் அதிகமானால் ஒரு நிகழ்ச்சி அதன் முதல் கால அட்டவணையிலிருந்து பின் நேர அட்டவணைக்கு நகர்த்தப்படும். இருப்பினும், மதிப்பீட்டை மாற்ற அவர்கள் எடுத்த முடிவானது முதல் சீசனை மட்டுமே பாதிக்கும், இரண்டாம் சீசனை அல்ல, ஆனால் உதல் சீசன் முன்னரே ஒளிபரப்பப்பட்டுவிட்டது. பிரெஞ்சு ஒளிபரப்பாளர்கள் M6 அசல் கால அட்டவணையைத் தக்கவைத்துக்கொள்வதற்காக இரண்டாம் சீசனின் அதிக வன்முறைக் காட்சிகளுக்கான தணிக்கைக் கட்டுப்பாட்டைப் பயன்படுத்தினர், அதிகப் பார்வையாளர்கள் நேரத்தில் ஒளிபரப்பப்படும் ஒவ்வொரு பகுதிக்கும் முன்பு கைதுறப்பு செய்தியையும் வெளியிட்டனர். கிரீசில், நிகழ்ச்சியின் முதல் சீசனானது, "பெற்றோர் அறிவுரை அவசியம்" எனும் வகையின் கீழ் மதிப்பிடப்பட்டது, ஆனால் இரண்டாம் சீசன், "பெற்றோர் அறிவுரை விருப்பத்திற்குரியது" எனும் வகையின் கீழ் மதிப்பிடப்பட்டது, பார்வையாளர்களின் பாதுகாப்புக்கான கிரீஸ் தொலைக்காட்சி நிகழ்ச்சிகளின் வகைப்பாட்டை இணைக்கும் வகையில் இது அமைந்தது. '
விருதுகளும் பரிந்துரைகளும்
தொடரின் முதல் பதிமூன்று பகுதிகளை வெற்றிகரமாக ஒளிபரப்பியதைத் தொடர்ந்து, ப்ரிசன் ப்ரேக் தொடர், அதன் முதல் விருதான 2005 ஆம் ஆண்டின் பிடித்தமான TV நாடகத்திற்கான பீப்புல்ஸ் சாய்ஸ் விருதுக்குப் பரிந்துரைக்கப்பட்டது. இத்தொடர் அதே பிரிவில் போட்டியிட்ட கமேண்டர் இன் சீஃப் மற்றும் கிரிமினல் மைண்ட்ஸ்  ஆகிய மற்றத் தொடர்களை முந்தி 2006 ஜனவரியில் அந்த விருதை வென்றது. 2006 ஜனவரியில், 63வது கோல்டன் குளோப் விருதுகளில், இரண்டு பரிந்துரைகளைப் பெற்றது, அவை சிறந்த தொலைக்காட்சி நாடகப் பிரிவுக்கான பரிந்துரை மற்றும் தொலைக்காட்சி நாடகத் தொடரில் சிறந்த நடிகருக்கான வெண்ட்வொர்த் மில்லருக்குக் கிடைத்த பரிந்துரை ஆகியவையாகும். நிகழ்ச்சியின் முக்கிய நடிகரான, வெண்ட்வொர்த் மில்லர், முதல் சீசனில் அவரது நடிப்புக்கான மற்றொரு பரிந்துரையை 2005 ஆம் ஆண்டில் தொலைக்காட்சியில் சிறந்த நடிகருக்கான சாட்டன் விருதுக்குப் பெற்றார். அதே போல், இந்தத் தொடர் 2005 சாட்டர்ன் விருதுக்கு சிறந்த நெட்வொர்க் தொலைக்காட்சி தொடர் விருதுக்குப் பரிந்துரைக்கப்பட்டது. 2006 ஆம் ஆண்டின் தொலைக்காட்சி விமர்சகர்கள் கூட்டமைப்பு விருதுகளில், இத்தொடர் சிறந்த புதிய நாடகத் தொடருக்கான விருதுக்குப் பரிந்துரைக்கப்பட்டது. இத் தொடருக்குக் கிடைத்த தொழில்நுட்பத்திற்கான விருதுப் பரிந்துரைகளில் வணிக ரீதியான தொலைக்காட்சி நிகழ்ச்சிக்கான சிறப்பாக எடிட்டிங் செய்யப்பட்ட ஒரு மணி-நேரத் தொடருக்கான 2006 ஆம் ஆண்டின் எட்டி விருதுகள் (வெள்ளோட்டப் பகுதிக்காக மார்க் ஹெல்ஃப்ரிச்சுகு) மற்றும் சிறந்த தலைப்பு தீம் மியூசிக்குக்கான 2006 ஆம் ஆண்டுக்கான ப்ரைம் டைம் எம்மி விருது (ரமீன் டஜ்வாடிக்கு) ஆகியவை அடங்கும். 2006 டிசம்பரில் ராபர்ட் நெப்பெர், தொலைக்காட்சிக்கான தொடர், மினிதொடர் அல்லது திரைப்படத்தின் சிறந்த துணை நடிகருக்கான 2006 சேட்டிலைட் விருதுகளுக்குப் பரிந்துரைக்கப்பட்டார்.
முன்னுரைக்கப்பட்ட பதிப்புரிமை மீறல்
2006 ஆம் ஆண்டு அக்டோபர் 24 அன்று, டொனால்ட் மற்றும் ராபர்ட் ஹக்ஸ் ஆகியோர் பாக்ஸ் ஒளிபரப்பு நிறுவனத்திற்கு எதிராக பதிப்புரிமை மீறல் தொடர்பான வழக்குப் பதிவு செய்துள்ளதாக அசோசியேட்டட் ப்ரெஸ் கூறியுள்ளது, அதில் குறிப்ப்டப்படாத சேதாரங்கள் மற்றும் பிற செலவுகள் பற்றிக் கேட்கப்பட்டுள்ளது. 2001 ஆம் ஆண்டில், பாக்ஸ் நிறுவனத்திற்கு அவர்கள் தங்கள் சிறு பருவத்தில் நிகழ்ந்த ப்ரிசன் ப்ரேக் அனுபவத்தை அடிபடையாகக் கொண்டிருந்த ஒர் எழுத்தாவணத்தை அனுப்பியதாகக் கூறியது. 1960களில், டொனால்ட் ஹக்ஸ், தவறாக சிறையில் அடைக்கப்பட்ட தனது சகோதரரான ராபர்ட் ஹக்ஸுக்காக சிறையிலிருந்து தப்பிக்க ஒரு திட்டத்தைத் தீட்டி வெற்றிகரமாக செயல்படுத்தினார்.
தொலைக்காட்சி
கனடாவில், ப்ரிசன் ப்ரேக் தொடர் குளோபால் தொலைக்காட்சி நெட்வொர்க்கில் ஃபாக்ஸில் ஒளிபரப்பப்படும் ஒரு மணி நேரம் முன்னதாக ஒளிபரப்பப்பட்டது, மேரிடைம்ஸ் பகுதிகளில் மட்டும் அது பாக்ஸ் நேரத்திற்கு இரண்டு மணி நேரம் முன்னதாக ஒளிபரப்பப்பட்டது. கனடாவில் முக்கியமான 18–49 வயதினருக்கான புள்ளியியல் விளக்கப்படப் பிரிவில் சராசரியாக 876,000 பார்வையாளர்களையும், அதன் முதல் சீசனில் 1.4 மில்லியன் பார்வையாளர்களையும் கொண்டு, 2005-2006 ஆம் ஆண்டின் இருபது சிறந்த தொலைக்காட்சித் தொடர்களில் ஒன்றாக இடம்பெற்ற ஒரே புதிய தொலைக்காட்சித் தொடர் ப்ரிசன் ப்ரேக் மட்டுமே ஆகும். ப்ரிசன் ப்ரேக் தொடர் ஆஸ்திரேலியன் டெலிவிஷன் நெட்வொர் செவனில் 2006 பிப்ரவரி 1 அன்று, சராசரியாக 1.94 மில்லியன் பார்வையாளர்களுக்கு முதலாக ஒளிபரப்பப்பட்டது. முதல் சீசன், மொத்தத்தில் சராசரியாக 1.353 மில்லியன் பார்வையாளர்களைக் கவர்ந்தது. நியூஸிலாந்தில், ப்ரிசன் ப்ரேக் தொடர் பிடித்தமான புதிய தொலைக்காட்சி நாடகத்திற்கான பீப்புல்ஸ் சாய்ஸ் விருதை வென்றது. இரண்டாம் சீசன் முழுவதும் மதிப்பீட்டைக் குறைந்த பின்னர், செவன் நிறுவனம் தொடரின் மூன்றாம் சீசன் பகுதிகளை ஒளிபரப்புவதை வேகப்படுத்த முடிவு செய்தது; இருப்பினும் மதிப்பீடு தொடர்ந்து குறைந்து கொண்டே வந்தது.
முதல் மற்றும் இரண்டாம் சீசன்கள் ஐக்கிய இராச்சியம் இல் ஃபைவ் நெட்வொர்க்கில் முதல் சீசனுக்காக முதலில் ஒளிபரப்பப்பட்டது, பின்னர் தொடர்ந்து ஃபைவில் இரண்டாம் சீசன் தொடங்கும் முன்பு UKTV கோல்டில் இரண்டாம் சீசன் ஒளிபரப்பப்பட்டது. மூன்றாம் சீசன் தொடங்கும் முன்பு, ஸ்கை ஒன் ப்ரிசன் ப்ரேக் தொடரை ஒளிபரப்பும் உரிமையை பகுதி ஒன்றுக்கு, £500,000 செலுத்திப் பெற்றது. இந்தத் தொடர் பிரான்சில் 2006 ஆம் ஆண்டு ஆகஸ்டு 31 அன்று முதலாக சராசரியாக 5.5 மில்லியன் பார்வையாளர்களுக்கு ஒளிபரப்பப்பட்டது. இரண்டாம் சீசன் 2007 ஆண்டு செப்டம்பர் 13 அன்று சுமார் 5.3 மில்லியன் பார்வையாளர்களுக்கு ஒளிபரப்பப்பட்டது. ஹாங்காங்கில் TVB பேர்லில் முதல் சீசனின் ஒளிபரப்பு, வெளிநாட்டுத் தொடருக்கான மிக அதிக அளவு பார்வையாளர்களைப் பெற்றது. தொடரின் முதல் காட்சி சராசரியாக 260,000 பார்வையாளர்களைப் பெற்றது, மேலும் முதல் சீசன் இறுதிப் பகுதிகள் சராசரியாக 470,000 பார்வையாளர்களைப் பெற்றது. இரண்டாம் சீசனின் ஒளிபரப்பு சராசரியாக 270,000 பார்வையாளர்களைப் பெற்றது.